Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 611

10. Legalább 10 képviselő írásbeli indítványára a Közgyűlés bármely ügyben titkos vagy név szerinti szavazást, továbbá zárt ülést rendelhet el. 11.1. A Közgyűlés tervezett napirendjét, a napirenden szereplő előterjesztéseket a képviselőknek, a meghívottaknak (tanácskozási joggal résztvevőknek) a Közgyűlés ülését megelőzően 8 nappal meg kell küldeni. 11.2. A Közgyűlésről hangfelvétel és jegyzőkönyv készül. A Közgyűlés határozatait jegyzőkönyv tartalmazza. Az ülésről készült jegyzőkönyvet és az elfogadott határozatokat az ülést követő 8 napon belül a törvényben megjelölt kormánytagokon túl meg kell küldeni az Országgyűlés Egészségügyi és Szociális Bizottsága, az Állami Számvevőszék és a Felügyelő Bizottság elnökének, a képviselőknek és az Felügyelő Bizottság tagjainak pedig legkésőbb a soron következő Közgyűlésig kell eljuttatni. A Közgyűlés egyes napirendi pontok dokumentumainak egyéb szervek részére történő megküldéséről külön rendelkezik.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes